ai4bharat/Pralekha huggingface dataset:
निती आयोग
देशभरात अटल नवोन्मेष मिशन तर्फे गेले दोन महिने चालू असलेला ‘अटल टिंकरिंग लॅब  टिंकरप्रेनर बूटकॅम्प ’ यशस्वीरीत्या संपन्न झाला
नवी दिल्ली, 31 जुलै 2021
नीती आयोग आणि अटल नवोन्मेष मिशन  ने देशभरात दोन महिने चालवलेलले आणि डिजिटल कौशल्ये तसेच वैशिष्ट्यपूर्ण उद्योजकता शिकवणारे हे अशा प्रकारचे पहिलेच ‘टिंकरप्रनर बूटकॅम्प’ अर्थात प्रशिक्षण शिबीर होते.
देशभरातील 32 राज्ये व 298 जिल्ह्यांमधून सुमारे 9,000 उच्च माध्यमिक विद्यार्थ्यांनी या अटल टिंकरप्रेनर शिबिरात सहभाग नोंदवला होता. हा एक विक्रमी आकडा असून यात सुमारे 4,000 विद्यार्थिनींचा समावेश होता.
या शिबिरात 820 अटल टिंकरिंग लॅब्स चा सहभाग होता, तज्ज्ञांची 50 हुन जास्त सत्रे प्रक्षेपित झाली, व ती 4.5 लाखांहून अधिक विद्यार्थ्यांनी पाहिली. या सत्रांमधून 30 पेक्षा जास्त डिजिटल व उद्योजकता कौशल्यांचे प्रशिक्षण दिले गेले.
विद्यार्थ्यांना त्यांच्या घरांच्या आरामदायी वातावरणात सहजपद्धतीने उद्योजकता प्रशिक्षण देऊन त्यांच्यातील नवोन्मेष प्रतिभेला जागृत करणे हा या शिबिरांचा उद्देश ‘टिंकरप्रेनर’ या नावातून प्रतीत होतो .
31 मे 2021 ते 1 ऑगस्ट 2021 पर्यंतच्या 90 दिवसांच्या कालावधीत झालेल्या या ए टी एल टिंकरप्रेनर शिबिराच्या द्वारे सहभागी विद्यार्थ्यांना नवीन कल्पनेच्या जन्मापासून ते नवा उद्योग उभारण्याच्या दृष्टीने संपूर्ण प्रशिक्षण दिले गेले.
एटीएल प्रभारी आणि मार्गदर्शकांच्या समवेत विद्यार्थ्यांचे छोटे गट बनवून त्यांना पुढील मार्गदर्शन केले गेले.
अंतिम सत्रात सहभागिंमध्ये तत्पर आणि नवोन्मेषशाली विचारप्रणाली विकसित करण्यावर भर देताना नीती आयोगाच्या अटल नवोन्मेष मिशनचे संचालक डॉ चिंतन वैष्णव म्हणाले, कि “ विद्यार्थ्यांमध्ये नवोन्मेषशाली विचारपद्धती विकसित व्हावी, विद्यार्थ्यांचा नवकल्पना ते प्रत्यक्ष उद्योगाच्या उभारणीपर्यंतचा प्रवास ‘प्रयत्न - अपयश- पुन्हा प्रयत्न’ या पद्धतीने कमीतकमी वेळात पूर्ण व्हावा, या दृष्टीने हा संपूर्ण प्रशिक्षण कार्यक्रम तयार करण्यात आला होता.”
या शिबिराच्या शेवटी आभासी / दूरदृश्य प्रणालीने आयोजित केलेल्या समारोप सत्रात इन्फोसिस चे संस्थापक नारायण मूर्ती म्हणाले, “ खरा नेता हा नेहमी एकत्रीकरण करतो, विघटन नाही. आपल्या गटसदस्यांचे मनोधैर्य, महत्वाकांक्षा , आत्मविश्वास व ऊर्जा वाढवणे ही नेत्याची प्रमुख जबाबदारी असते .”
देशातील आघाडीच्या उद्योजकांचे मार्गदर्शन , पाहुण्या व्याख्यात्यांच्या ६ भाषांमधील नियमित सत्रे आणि सकारात्मक वातावरण , यामुळे विद्यार्थ्यांना उद्योजकतेचे धडे तर मिळालेच, शिवाय देशभरातील नवोन्मेषक सहपाठींच्या सतत संपर्काचा फायदाही मिळाला.
या शिबिरात घेतल्या गेलेल्या सत्रांचे एकत्रीकरण करून ते टिंकरप्रेनर वेब पोर्टलवर उपलब्ध करून दिले गेले आहे, ज्यायोगे इतर विद्यार्थ्यांना ते स्वतःच्या सोयीने पाहता येईल.Jaydevi PS/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
पंतप्रधान कार्यालय
‘माझे मित्र, आबे सान' – पंतप्रधानांनी सामाईक केला शिंझो आबे यांना श्रद्धांजली वाहण्यासाठी लिहिलेला लेख
नवी दिल्ली, 8 जुलै 2022
पंतप्रधान नरेंद्र मोदी यांनी जपानचे माजी पंतप्रधान शिंझो आबे यांना श्रद्धांजली वाहण्यासाठी लिहिलेला लेख सामाईक केला आहे.
एका ट्विट शृंखलेमध्ये पंतप्रधान म्हणाले:
"आबे यांच्या निधनाने जपान आणि जगाने एक महान दूरदर्शी नेता गमावला आहे. आणि, मी एक प्रिय मित्र गमावला आहे.
माझे मित्र आबे सान यांना श्रद्धांजली..."
"मी 2007 मध्ये आबे सान यांना पहिल्यांदा भेटलो आणि तेव्हापासून, आमच्यात अनेक संस्मरणीय संवाद झाले आहेत. मी तो प्रत्येक संवाद हृदयात जतन करणार आहे. आबे सॅन यांनी भारत-जपान संबंधांना उर्जा दिली. नवा भारत आपल्या विकासाला गती देत असताना या प्रवासात जपान सोबत आहे हे त्यांनी सुनिश्चित केले. "
"जागतिक नेतृत्वासंदर्भात बोलायचे झाले तर, आबे सान त्यांच्या काळाच्या पुढे होते. क्वाड, आसियान -नेतृत्वातील मंच, हिंद प्रशांत महासागर क्षेत्र उपक्रम , आशिया-आफ्रिका विकास मार्गिका आणि आपत्ती प्रतिरोधक पायाभूत सुविधांसाठी युती या सर्वांना त्यांच्या योगदानाचा लाभ झाला."S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कंपनी व्यवहार मंत्रालय
व्यवसायातील जबाबदारी आणि शाश्वतता वृत्तांकन यावर आयआयसीए आणि युनिसेफ यांच्याकडून संयुक्तपणे कार्यशाळेचे आयोजन
मुंबई, 12 सप्टेंबर 2023
भारतीय कॉर्पोरेट व्यवहार संस्था ने युनिसेफ आणि नॅशनल स्टॉक एक्स्चेंज यांच्या सहकार्याने मुंबईत एनएसईच्या संकुलात आज 12 सप्टेंबर 2023 रोजी व्यवसायातील जबाबदारी आणि शाश्वतता वृत्तांकन  यावर एका कार्यशाळेचे आयोजन केले. शाश्वतता, सीएसआर, ईएसजी आणि बीएचआर यांच्याशी संबंधित क्षेत्रातील मोठ्या कॉर्पोरेट कंपन्यांमधील 50 पेक्षा जास्त व्यावसायिक या कार्यशाळेत सहभागी झाले होते.
जबाबदार व्यावसायिक वर्तनाकरिता राष्ट्रीय मार्गदर्शक तत्वांच्या नऊ सिद्धांतांवर आधारित बीआरएसआर चौकटीचे सर्वसमावेशक आकलन करून देण्याचा या कार्यशाळेचा उद्देश होता. अव्वल 1000 सूचीबद्ध कंपन्या किंवा व्यवसायांना अनिवार्य असलेली पर्यावरण, सामाजिक आणि प्रशासनविषयक पैलूंसंदर्भातील त्यांच्या कामगिरीची माहिती जाहीर करणारी आणि त्यांच्या जबाबदार व्यावसायिक कार्यपद्धतीविषयीच्या वचनबद्धतेचे प्रदर्शन करणारी बीआरएसआर ही चौकट आहे. या कार्यशाळेत जबाबदार ब्रँड्स प्रस्थापित करण्यासाठी, प्रभावी बीआरएसआर प्रकटन, डिजिटल साधने, बीआरएसआरसाठी आयटी पोर्टल, सॉफ्टवेअर आणि व्यवसायात कुटुंब स्नेही धोरणांचे उपयोजन यांसाठी साधने म्हणून सीएसआर आणि ईएसजी यांसारख्या विविध विषयांवरही कार्यशाळेत विचारमंथन झाले. बीआरएसआर आणि त्याची अंमलबजावणी यामधील त्यांचे ज्ञान आणि कौशल्य वाढवण्यासाठी या कार्यशाळेची मदत झाली.
पीएसडी पॉवर अँड कार्बन मार्केटस्, इन्वेस्टर अवेअरनेस, एनएसई चे एसव्हीपी आणि प्रमुख डॉ. हरीश आहुजा यांनी या कार्यशाळेचे उद्घाटन केले. यावेळी त्यांनी गुंतवणूकदार आणि हितधारकांसाठी बीआरएसआरच्या महत्त्वाबाबतचा त्यांचा दृष्टीकोन मांडला. एखाद्या व्यवसायाचे मूल्य आणि लौकिक वाढवण्यामध्ये आणि बिगरअनुपालन आणि नकारात्मक बाह्यपरिणाम यांच्याशी संबंधित असलेले धोके कमी करण्यामध्ये ईएसजी घटकांची भूमिका त्यांनी अधोरेखित केली. या कार्यशाळेमध्ये युनिसेफ, स्टेपचेंज आणि ईएसजी, सीएसआर, बीएचआर आणि कॉर्पोरेट शाश्वतता या क्षेत्रातील आघाडीची संस्था असलेली आयआयसीए यांचे मान्यवर तज्ञ सहभागी झाले.
प्रख्यात अध्यापक आणि तज्ञ वक्त्यांमध्ये प्रो, गरिमा दधीच, सहाय्यक प्राध्यापक आणि प्रमुख, एसओबीई, आयआयसीए, अशोक कुमार गुप्ता, माजी ग्रुप जनरल कौन्सेल, आदित्य बिर्ला समूह, अंकित जैन, सीईओ, स्टेपचेंज, डॉ. रवी राज अत्रे, सीपीई, एसओबीई, आयआयसीए आणि शुभ्रज्योती भौमिक, भागीदारी अधिकारी- खाजगी आणि सार्वजनिक क्षेत्र व्यवहार, युनिसेफ यांचा समावेश होता.
इंटरॅक्टिव लर्निंग रिकॅप, पीअर नेटवर्किंग वे फॉरवर्ड आणि ओपन हाऊस सत्र या कार्यक्रमांद्वारे या कार्यशाळेची सांगता झाली. या कार्यशाळेची गुणवत्ता आणि आशयाची प्रासंगिकता यांची या कार्यशाळेत सहभागी झालेल्यांनी प्रशंसा केली आणि कार्यशाळेला उत्साही प्रतिसाद दिला.
आयआयसीए आणि युनिसेफ यांच्यात कॉर्पोरेट कंपन्यांमध्ये आणि भारतातील संबंधित हितधारकांमध्ये जबाबदार व्यावसायिक वर्तनाला प्रोत्साहन देण्यासाठी सध्या सुरू असलेल्या सहकार्याचा भाग म्हणून ही कार्यशाळा आयोजित करण्यात आली होती. बीआरएसआरवरील अशाच प्रकारच्या आणखी कार्यशाळा देशभरात करण्यात येणार असून इंदूरमध्ये 20 सप्टेंबरला, दिल्लीत 26 सप्टेंबर रोजी आणि बंगळूरु येथे 29 सप्टेंबरला कार्यशाळा आयोजित करण्यात येणार आहेत.PIB Mumbai | N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
शिक्षण मंत्रालय
आयआयटी गोवाकडून ‘युवा संगम’ कार्यक्रम; हिमाचल प्रदेश आणि लडाखमधील 50 विद्यार्थी देणार गोव्याला भेट
पणजी, 10 मे 2023
भारतीय तंत्रज्ञान संस्था , गोवा 15 ते 21 मे 2023 या कालावधीत हिमाचल प्रदेश आणि लडाखमधील 50 विद्यार्थ्यांसाठी केंद्रीय शिक्षण मंत्रालयाच्या 'एक भारत श्रेष्ठ भारत' उपक्रमांतर्गत 'युवा संगम' कार्यक्रमाचा दुसरा टप्पा आयोजित करणार आहे. ‘युवा संगम’ अंतर्गत हिमाचल प्रदेशातील 35 आणि लडाखमधील 10 विद्यार्थी आणि कर्मचारी असा एकूण 50 जणांचा चमू 15 मे रोजी गोव्यात दाखल होणार आहे. हे विद्यार्थी जनसंवाद, राज्याचा इतिहास, संस्कृती आणि परंपरा जाणून घेतील तसेच गोव्याविषयी माहिती देणाऱ्या विविध उपक्रम आणि कार्यक्रमांमध्ये सहभागी होण्याची संधी त्यांना मिळणार आहे.
आयआयटीचे संचालक प्रा.बी.के. मिश्रा यांनी आज प्रसारमाध्यमांना संबोधित केले. त्यांनी सांगितले की या कार्यक्रमाचा उद्देश राष्ट्रीय एकात्मता वाढवणे आणि देशाच्या विविध भागांतील समृद्ध सांस्कृतिक वारशांची ओळख विद्यार्थ्यांना करुन देणे हा आहे. विद्यार्थ्यांची भेट पर्यटन, परंपरा, प्रगती  परस्पर संपर्क आणि तंत्रज्ञान या पाच विस्तृत क्षेत्रांवर केंद्रित आहे.
गोव्याचे राज्यपाल पी. एस. श्रीधरन पिल्लई, मुख्यमंत्री डॉ. प्रमोद सावंत आणि कला आणि संस्कृती, क्रीडा मंत्री गोविंद गावडे ‘युवा संगम’ दरम्यान विद्यार्थ्यांशी संवाद साधतील. त्याचप्रमाणे आयआयटी मंडी  यांनी आयोजित केलेल्या ‘युवा संगम’ साठी गोव्यातील 50 विद्यार्थी 15 मे रोजी हिमाचल प्रदेशला रवाना होतील.
युवा संगम
'युवा संगम' कार्यक्रम मुख्यत्वे उच्च शैक्षणिक संस्थांमध्ये शिकणाऱ्या विद्यार्थ्यांसाठी दौऱ्यांचे आयोजन करण्यासंदर्भात आहे. या कार्यक्रमातून जीवनासंदर्भातील विविध पैलू, प्रगतीच्या पाऊलखुणा, नवीनतम उपलब्धी आणि यजमान राज्यात युवकांशी संवादरुपाने जोडण्याचा अनुभव प्रदान करते.
SRT/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
संरक्षण मंत्रालय
पासिंग आऊट परेड नंतर धार्मिक शिक्षकांची कनिष्ठ कमिशन अधिकारी म्हणून नियुक्ती
पुणे, 30 जून 2021
धार्मिक शिक्षकांच्या 30 जणांच्या तुकडीची 30 जून 2021 रोजी पुण्यातील राष्ट्रीय एकता संस्था  इथे शानदार पासिंग आऊट परेड नंतर कनिष्ठ कमिशन अधिकारी म्हणून नियुक्ती करण्यात आली. संस्थेचे प्रमुख,कमांडंट ब्रिगेडियर हरदीप सिंग ढोडी यांनी संचलनाची पाहणी केली, सलामी स्विकारली. त्यांनी विजेत्यांना पदकही प्रदान केली. जनरल ऑफिसर कमींडिंग इन चिफ, आर्मी ट्रेनिंग कमांड सुवर्ण पदक आणि आयएनआय कमांडंट रौप्य पदक अनुक्रमे पंजाब रेजिमेंटचे नायब सुभेदार विक्रम शर्मा आणि आर्म्ड कॉर्प्सचे नायब सुभेदार गुरप्रीत सिंग तसेच राजपूत रेजिमेंटचे नायब सुभेदार मोहम्मद ताल्हा यांना 11 महिन्यांच्या कठोर प्रशिक्षणातल्या उल्लेखनीय कामगिरीसाठी प्रदान करण्यात आले.
नियुक्ति पुर्वीचे कठोर प्रशिक्षण यशस्वीरित्या पूर्ण केल्याबद्दल या कनिष्ट कमिशन अधिकाऱ्यांचे कमांडंट यांनी अभिनंदन केले. राष्ट्रीय एकात्मतेसह अध्यात्म, योग, मानसशास्त्रीय समुपदेशन आणि ताणतणाव व्यवस्थापन अशा समाजशास्त्रीय विषयांचा प्रशिक्षणात अंतर्भाव होता.आयएनआयमधून उत्तीर्ण झाल्यानंतर हे धार्मिक शिक्षक, "धर्मगुरु" पदाचे कर्तव्य बजावण्यासाठी सज्ज झाले आहेत. याचबरोबर त्यांच्या खांद्यावर उत्तर आणि पूर्व सरहद्द प्रदेशातील आव्हानात्मक भागात मानसशास्त्रीय समुपदेशन तसेच मानसिक आरोग्य चांगले राखण्यासाठी मार्गदर्शकाची अतिरिक्त जबाबदारी आहे.
सैनिक आणि त्यांच्या कुटुंबियांचे मनोबल आणि प्रेरणास्त्रोत कायम उंच राखण्यात या धार्मिक शिक्षकांची भूमिका महत्वाची आहे. यामाध्यमातून सैन्याच्या तुकडीमधे सामंजस्य राखले जाईल, त्यांच्यात विजूगीषी वृत्ती निर्माण होईल याची खातरजमा धार्मिक शिक्षकांनी करावी असे कमांडंट पुढे म्हणाले.
आयएनआय ही अनोखी आणि दर्जेदार प्रशिक्षण संस्था 1985 मधे उभारण्यात आली. वर्तन आणि समाजशास्त्रीय क्षेत्रात नोडल केन्द्र म्हणून सेवा देण्याच्या कार्यासाठी ती कटिबद्ध आहे. "विविधतेत एकता" या आपल्या ब्रीदवाक्याला सार्थ ठरवत राष्ट्रीय एकात्मतेसाठी योगदान देत राष्ट्र उभारणीचे आपले प्राथमिक उद्दीष्ट ती साध्य करत आहे.M.Iyengar/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
दूरसंचार आणि माहिती तंत्रज्ञान मंत्रालय
टपाल खात्यातील कर्मचाऱ्यांसाठी रुग्णवाहिका : महाराष्ट्र पोस्टल सर्कल
मेल मोटर वाहनांचे रुग्णवाहिकांमध्ये रूपांतर; रुग्णवाहिका ऑक्सिजन सिलिंडरसह आवश्यक वैद्यकीय उपकरणांच्या सुविधांनी युक्त
कोल्हापूर, पुणे, औरंगाबाद आणि नागपूर येथे केल्या तैनात
मुंबई, 4 जून 2021
महामारीविरूद्ध लढण्याच्या दिशेने सुरू असलेल्या प्रयत्नात, महाराष्ट्र पोस्टल सर्कलने, टपाल कर्मचार्यांच्या हितासाठी चार रुग्णवाहिका तैनात केल्या आहेत. महाराष्ट्र सर्कलचे मुख्य पोस्टमास्टर जनरल, एच. सी. अग्रवाल यांनी दिनांक 1 जून 2021 रोजी मुंबईतील सर्कल ऑफिस, येथून रुग्णवाहिकांना हिरवा झेंडा दाखवून त्या रवाना केल्या.
या रुग्णवाहिका ऑक्सिजन सिलिंडरसह आवश्यक वैद्यकीय उपकरणांच्या सुविधांनी युक्त असून मेल मोटर सर्व्हिसेस, मुंबई यांनी मेल मोटर वाहनांचे रुग्णवाहिकांमध्ये रूपांतर करून त्या तयार केल्या आहेत. या रुग्णवाहिका चालविण्यासाठी तात्पुरता परवाना देखील मिळविण्यात आला आहे. टपाल विभागाच्या कुटुंबातील सदस्यांच्या हितासाठी या रुग्णवाहिका कोल्हापूर, पुणे, औरंगाबाद आणि नागपूर येथे तैनात केल्या आहेत.
पोस्टमास्टर जनरल , गणेश व्ही. सावळेश्वरकर, वरिष्ठ व्यवस्थापक  एस.बी. जॉन व्ही. ल्यूक आणि उपव्यवस्थापक  श्री. एम. बी.डापसे यावेळी उपस्थित होते.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
रेल्वे मंत्रालय
भारतीय रेल्वेच्या चंडीगढ रेल्वे स्थानकाला एफएसएसएआयचा पंचतारांकित ‘ईट राइट स्टेशन’ प्रमाणपत्र पुरस्कार
प्रवाशांना सुरक्षित आणि संपूर्ण पौष्टिक आहार देण्याचे सर्व निकष पूर्ण करणाऱ्या रेल्वे स्थानकांना एफएसएसएआयचे “ईट राइट स्टेशन’ प्रमाणपत्र दिले जाते
हे प्रमाणपत्र मिळवणारे चंडीगढ ठरले देशातले पाचवे रेल्वे स्थानक
नवी दिल्ली, 2 सप्टेंबर 2021
प्रवाशांना उत्तम दर्जाचा, पोषणयुक्त आहार पुरवल्याबद्दल, भारतीय रेल्वेच्या चंडीगढ रेल्वे स्थानकाला, भारतीय अन्न सुरक्षा आणि प्रमाणन प्राधिकरण-एफएसएसएआय तर्फे पंचतारांकित ‘ईट राइट स्टेशन’ हा प्रमाणपत्र पुरस्कार देण्यात आला आहे. प्रवाशांना दिल्या जाणाऱ्या जेवणात, सकस आहारविषयक तसेच अन्नसुरक्षेबाबत स्वच्छतेच्या सर्व निकषांचे पालन करणाऱ्याअ रेल्वे स्थानकांना हा दर्जा दिला जातो. एफएसएसएआयने नियुक्त केलेल्या बाह्य लेखापरीक्षण संस्थेने आपल्या तपासणीनंतर या स्थानकाला 1 ते 5 दरम्यान दिलेल्या रेटिंगच्या आधारावर चंडीगढ स्थानकाला हे प्रमाणपत्र देण्यात आले आहे. पंचतारांकित रेटिंगचा अर्थ, स्थानकाने आपल्या प्रवाशांना सुरक्षित आणि स्वच्छ अन्न पुरवण्यासाठी पुरेपूर काळजी घेतली आहे, असा होतो.
“ईट राइट इंडिया’ चळवळीचे प्रमाणपत्र देतांना, एफएसएसएआयचा व्यापक उद्देश, देशातील सर्व नागरिकांना सुरक्षित, उत्तम दर्जाचा, पोषणयुक्त आहार मिळावा यासाठी देशातिल संपूर्ण आहारव्यवस्थेत आमूलाग्र बदल करणे हा आहे. आहारविषयक नियमन, क्षमता बांधणी, समन्वयीत प्रयत्न आणि आहार, नागरिक तसेच निसर्ग या दोन्हीसाठी योग्य आणि संतुलित असावा या सर्व तत्वांचा समतोल साधण्याचा प्रयत्न “ईट राइट इंडिया’ चळवळीत केला जात आहे.
हे प्रमाणपत्र मिळवणारे चंडीगढ देशातले पाचवे रेल्वे स्थानक ठरले आहे.याआधी, आनंद विहार टर्मिनल रेल्वे स्थानक , छत्रपती शिवाजी टर्मिनस , मुंबई सेंट्रल रेल्वे स्थानक , आणि वडोदरा रेल्वे स्थानकाला हे प्रमाणपत्र मिळाले आहे.
भारतीय रेल्वे स्थानक विकास महामंडळ मर्या.  कडे, पांच रेल्वे स्थानकांव, ज्यात- केएसआर बेंगळूरु, पुणे, आनंद विहार, चंडीगढ आणि सिकंदराबाद या ठिकाणी सुविधा व्यवस्थापन करण्याची जबाबदारी देण्यात आली होती. जेणेकरुन प्रवाशांचा प्रवास सुरक्षित आणि आरामदायी होईल. प्रवाशांचा रेल्वेविषयीचा अनुभव बदलवण्यासाठी आणि विकास, पुनर्विकास, कार्यान्वयन आणि रेल्वेस्थानकांची देखभाल या सर्व बाबतीत, अद्ययावत आणि समाधानकारक सेवा पुरवण्यास IRSDC कटिबद्ध आहे. सुविधा व्यवस्थापनात IRSDC ने आतापर्यंत अनेक नवनवे विक्रम रचले आहेत, ज्यात, ‘वॉटर फ्रॉम एअर ही पाणी देण्याची मशीन, फिट इंडिया सकवाट कियोस्क, ईट राइट स्टेशन, डिजिटल लॉकर, जेनेरीक औषधी दुकान, मोबाईल चार्जिंग कियोस्क , रिटेल स्टोअर आणि फूड ट्रक अशा विविध सुविधांचा उल्लेख करता येईल.
लवकरच, देशातील आणखी 90 स्थानकात सुविधा व्यवस्थापनाची अंमलबजावणी टप्प्याटप्याने करण्याचे काम IRSDC हाती घेणार आहे.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 198
वाणिज्य आणि उदयोग मंत्रालय
सुट्टया हिऱ्यांसाठी प्रथमच आभासी पद्धतीने खरेदीदार विक्रेता बैठक
नवी दिल्ली, 4 सप्टेंबर 2020
वाणिज्य आणि उद्योग मंत्रालयाचे सहसचिव सुरेश कुमार यांनी सुट्ट्या हिऱ्यांसाठीच्या खरेदी विक्रीसाठीच्या पहिल्याच आभासी बैठकीचे उद्घाटन केले. जेम अँड ज्वेलरी एक्सपोर्ट प्रमोशन कौन्सिल ऑफ इंडियाने या दोन दिवसीय बैठकीचे आयोजन केले आहे. या बैठकीतून खरेदीदार आणि प्रदर्शनकर्त्यांना व्हर्च्युअल प्लॅटफॉर्मवरुन व्यवसाय जोडण्यासाठी आणि संवाद साधण्याची संधी मिळेल.
याप्रसंगी बोलताना सुरेश कुमार यांनी कौन्सिलच्या प्रत्यनांचे कौतुक केले आणि म्हणाले, आभासी पद्धतीने खरेदी-विक्री हा पुढे जाण्यासाठीचा नवीन नॉर्मल आहे. महामारीच्या परिस्थितीत, आपण प्रतीक्षा न करता, विश्वासाने आणि सुरक्षित उपाययोजनांच्या माध्यमातून खरेदीदार आणि विक्रेत्यांना व्यवसाय करण्यासाठी आभासी पद्धतीचा वापर करत आहोत. ते म्हणाले की, मला आनंद आहे की व्यापारी निर्यातीच्या बाबतीत हे भारतातील सर्वांत आशादायक क्षेत्र आहे. महामारीचा व्यापाराला फटका बसला आहे, मात्र अमेरिका, चीन आणि युरोपीय बाजारपेठेतील हरित अंकुरांमुळे निर्माण होणाऱ्या व्यवसायाच्या संधीचा आपण लाभ घेतला पाहिजे. ही या क्षेत्रासाठी एक नवीन सुरुवात आहे, त्यासाठी आभासी व्यासपीठाचा विस्तृतपणे वापर करणे आवश्यक आहे आणि भिन्न देश आणि क्षेत्रातील खरेदीदारांशी संपर्क साधण्यासाठी आपल्या नियमित विपणन क्रियेचा एक भाग बनविणे आवश्यक आहे.
उद्घाटन सोहळ्याला संबोधित करताना जीजेईपीसीचे अध्यक्ष कोलीन शाह म्हणाले, महामारीच्या परिस्थितीने आपल्याला आऊट ऑफ बॉक्स विचार करायला भाग पाडले. जरी महामारीने बळी घेतले असले तरी, यातून काही सकारात्मक बाबी पुढे येत आहेत. चीन आणि अमेरिकेची बाजारपेठ जोमाने पुनरागमन करत आहे, याचा आपल्या निर्यातीसाठी लाभ करुन घेता येईल.
जीजेईसीपीसीच्या भविष्यकालीन योजनांबद्दल बोलताना ते म्हणाले, उत्तम प्रतीचे हिरे मिळविण्याकरिता भारत प्राधान्यीकृत ठिकाण आहे आणि इनबिल्ट सुरक्षा उपायांसह आभासी पद्धतीच्या बैठकीसाठी अनुकूल आहे. हिरे आणि सोन्याचे दागिने, प्लॅटिनम दागिने आणि कॉस्च्युम दागिन्यांसाठी नजीकच्या भविष्यात अशा आभासी बैठका घेण्याचा विचार आहे.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
अर्थ मंत्रालय
केंद्रीय अर्थमंत्र्यांनी हवाई वाहतूक, पोलाद मंत्रालय, रेल्वे मंडळ आणि सात सार्वजनिक उद्यमांसोबत घेतली दुसरी आढावा बैठक
नवी दिल्ली, 23 जुलै 2020
केंद्रीय अर्थ आणि कंपनी व्यवहार मंत्री निर्मला सीतारामन यांनी आज व्हिडीओ कॉन्फरन्सच्या माध्यमातून हवाई वाहतूक, पोलाद मंत्रालय आणि रेल्वे बोर्डाचे अध्यक्ष, यांच्यासह या मंत्रालयांशी संबंधित सात सार्वजनिक उद्यमांच्या व्यवस्थापकीय संचालकांसोबत चालू आर्थिक वर्षातील भांडवली खर्चाबाबत बैठक घेतली. कोविड-19 संक्रमणाच्या पार्श्वभूमीवर अर्थव्यवस्थेला चालना देण्यासंदर्भातील विविध भागधारकांशी बैठकांचे सत्र सुरु आहे, त्यातील ही दुसरी बैठक होती.
सार्वजनिक क्षेत्रातील सात उद्यमांसाठी 2020-21 साठी एकत्रित लक्ष्य 24,663 कोटी रुपये आहे. 2019-20 या आर्थिक वर्षात सात सीपीएसईंसाठी 30,420 कोटी रुपयांचे लक्ष्य होते, त्यापैकी 2019-20 च्या पहिल्या तिमाहीत 25,974 कोटी रुपये म्हणजेच 85 %, तर 3,878 कोटी रुपये  आणि 2020-21 आर्थिक वर्षाच्या पहिल्या तिमाहीत 3,557 कोटी रुपये  साध्य झाले.
सीपीएसईंचे भारतीय अर्थव्यवस्थेतील महत्त्व विशद करताना, अर्थमंत्र्यांनी सीपीएसईंना उत्तम कामगिरीसाठी प्रोत्साहित केले, आणि 2020-21 आर्थिक वर्षासाठीचे भांडवली खर्च लक्ष्य व्यवस्थित आराखडा करुन पूर्ण करावे, असे सांगितले. सीतारामन म्हणाल्या, कोविड-19 प्रभावातून अर्थव्यवस्था सुरळीत करण्यासाठी सार्वजनिक क्षेत्रातील उद्यमांची चांगली कामगिरी हा मोठा मार्ग आहे.
अर्थमंत्र्यांनी संबंधित मंत्रालयांचे सचिव आणि रेल्वे बोर्डाचे अध्यक्ष यांना सीपीएसईच्या खर्चाचे निरीक्षण करुन आणि 2020-21 च्या दुसऱ्या तिमाहीत व्यवस्थित नियोजन करुन 50% भांडवली खर्च निश्चित करावा, असे सांगितले. सीपीएसईच्या काही समस्या प्रलंबित असतील तर तातडीने डीईए/डीपीई/डीआयपीएम यांच्यासमोर मांडून निराकरण करण्यास अर्थमंत्र्यांनी सांगितले. अशाप्रकारची आढावा बैठक दर महिन्याला घेणार असल्याचे अर्थमंत्री म्हणाल्या.
कोविड-19 संक्रमण परिस्थितीमुळे निर्माण झालेल्या परिस्थिती आणि त्यामुळे उद्भवलेल्या अडचणी सीपीएसईंनी मांडल्या. त्यावर अर्थमंत्री म्हणाल्या, असाधारण परिस्थितीत तेवढेच असाधारण प्रयत्नांसह सामुहिक प्रयत्नांची आवश्यकता असते, आपण केवळ चांगली कामगिरी करु असे नाही तर भारतीय अर्थव्यवस्थेला उत्तम निकाल प्राप्त करुन देऊ.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पंतप्रधान कार्यालय
कोची इथल्या देशातील पहिल्या वॉटर मेट्रोची पंतप्रधानांनी केली प्रशंसा
नवी दिल्ली, 26 एप्रिल 2023
पंतप्रधान नरेंद्र मोदी यांनी कोची इथल्या देशातील पहिल्या वॉटर मेट्रोची प्रशंसा केली आहे.
बंदरे, नौवहन आणि जलमार्ग मंत्रालयाने केलेले ट्विट शेअर करत पंतप्रधानांनी ट्विट केले आहे;
“या दिमाखदार कामगिरीबद्दल खूप खूप अभिनंदन! कनेक्टिव्हिटीच्या दिशेने टाकलेले हे एक स्तुत्य पाऊल आहे, ज्यामुळे हरित विकासालाही मोठी चालना मिळेल.”G.Chippalkatti/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान नरेंद्र मोदी आयपीएस प्रशिक्षणार्थी अधिकाऱ्यांशी साधणार संवाद
नवी दिल्ली, 3 सप्टेंबर 2020
पंतप्रधान नरेंद्र मोदी उद्या, म्हणजेच 4 सप्टेंबर 2020 रोजी आयपीएस म्हणजेच भारतीय पोलीस सेवेच्या प्रशिक्षणार्थी अधिकाऱ्यांच्या दीक्षांत परेड सोहळ्यात, त्यांच्याशी व्हिडीओ कॉन्फरन्सच्या माध्यमातून संवाद साधणार आहेत. उद्या सकाळी 11 वाजता हैद्राबाद येथील सरदार वल्लभभाई पटेल राष्ट्रीय पोलीस अकादमीत हा कार्यक्रम होईल.
या अकादमीत आयपीएस तुकडीचे 131 प्रशिक्षणार्थी, ज्यात 28 महिला अधिकाऱ्यांचाही समावेश आहे, त्यांनी 42 आठवड्यांचा मूलभूत अभ्यासक्रम-टप्पा- एकचे प्रशिक्षण पूर्ण केले आहे.
आयपीएस सर्व अधिकाऱ्यांनी 17 डिसेंबर 2018 रोजी या अकादमीत प्रवेश घेतला होता. त्याआधी, त्यांनी मसुरीच्या लाल बहादूर शास्त्री राष्ट्रीय प्रशासकीय अकादमी तसेच तेलंगणातील डॉ मारी चन्नारेड्डी एचआरडी इन्स्टिट्यूटमधून आपला पहिला अभ्यासक्रम पूर्ण केला होता. आयएएस, आयएफएस अधिकाऱ्यांसोबत त्यांचा हा पहिला अभ्यासक्रम पूर्ण झाला.
सरदार वल्लभभाई पटेल राष्ट्रीय पोलीस अकादमीत या प्रशिक्षणार्थींना विविध प्रशिक्षणाअंतर्गत आणि बाह्य विषय, जसे की कायदा, तपास, न्यायवैद्यक शास्त्र, नेतृत्व आणि व्यवस्थापन, गुन्हेगारीशास्त्र, सार्वजनिक सुव्यवस्था आणि अंतर्गत सुरक्षा, मूल्ये आणि मानवाधिकार, आधुनिक भारतीय पोलीस व्यवस्था, फिल्ड क्राफ्ट आणि कौशल्ये, शस्त्रास्त्रे प्रशिक्षण आणि बंदूक चालवण्याचे प्रशिक्षण दिले गेले आहे.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पर्यटन मंत्रालय
पर्यटन क्षेत्र स्थानिक समुदायांना विशेषत: महिला उद्योजकांना आर्थिक संधी पुरवते
पर्यटन मंत्रालयाने 'देखो अपना देश' अभियानांतर्गत “सेवा आणि एअरबीएनबी इंडियाच्या मदतीने ग्रामीण भारताचा विकास ” या विषयावर वेबिनार आयोजित केले
“पर्यटन क्षेत्रातील महिला या क्षेत्रात कायापालट करू शकतात”
नवी दिल्ली, 8 मार्च 2021
पर्यटन मंत्रालयाच्या देखो अपना देश वेबिनार मालिकेअंतर्गत “सेवा आणि एअरबीएनबी इंडियाच्या मदतीने ग्रामीण भारताचा विकास” या विषयावर 79वे वेबिनार 6 मार्च 2021 रोजी आयोजित करण्यात आले होते. 8 मार्च रोजी जागतिक महिला दिन असल्यामुळे हा विषय पर्यटन क्षेत्रातील महिलांचे सामर्थ्य सर्वांसमोर आणण्यासाठी तसेच या क्षेत्रात अस्तित्त्वात असलेल्या संधीची ओळख करून देण्यासाठी उपयुक्त होता.
पर्यटन क्षेत्र सध्या भारतातील सर्व रोजगारांच्या 12.95 टक्के प्रत्यक्ष आणि अप्रत्यक्ष रोजगार पुरवते. साहसी पर्यटनाला पर्यटकांची वाढती पसंती पाहता स्थानिक समुदाय विशेषत: महिला उद्योजकांसाठी अपार आर्थिक संधी उपलब्ध आहेत. महिलांना आर्थिकदृष्ट्या स्वतंत्र होण्याला समर्थन देऊन त्यांना सक्षम बनवल्यामुळे उत्पन्न तर मिळतेच शिवाय सामाजिक परिवर्तनासाठी मजबूत इंजिन देखील निर्माण करते. वेबिनारमध्ये तंत्रज्ञान, तांत्रिक प्रशिक्षण, सूक्ष्म वित्त पुरवठा यांचा वापर करून विविध उपक्रमांच्या माध्यमातून अनौपचारिक अर्थव्यवस्थेमधील स्वयंरोजगार मिळवणाऱ्या महिलांचे जीवनमान सुधारून महिलांना सक्षम कारण्याबाबत चर्चा झाली.
वस्त्रोद्योग क्षेत्रात महिला सबलीकरणासाठी सेवा अर्थात सेल्फ एम्प्लायर्ड वुमेन्स असोसिएशन  ची स्थापना 1972 मध्ये झाली. सेवा ही असंघटित क्षेत्रातील महिला कामगारांची एकमेव राष्ट्रीय संघटना आहे जिचे भारतात 18 राज्यांत 1लाखांहून अधिक सभासद आहेत . आज सेवाचे 35 टक्के सभासद तरुण पिढीतील आहेत. सेवाने काही वर्षांपूर्वी पर्यटन क्षेत्रात प्रवेश केला असून गुजरातमध्ये यशस्वी ठरत आहे.
पब्लिक पॉलिसी इंडियाच्या प्रमुख विनीता दीक्षित आणि सेवा चे तंत्रज्ञान प्रमुख तेजसभाई रावल यांनी वेबिनार सादर केले. त्यांनी SEWA आणि Airbnb मधील भागीदारीचा प्रवास आणि दोन्ही भागीदारांना याचा कसा फायदा झाला याचा अनुभव सांगितला. सेवा मधील दोन सर्वात यशस्वी आणि सर्वात जुन्या सदस्यांपैकी, गौरीबेन आणि मीताबेन यांनी अतिथी पर्यटकांना सुविधा पुरवण्याबाबत अनुभव सांगितले. यामुळे केवळ आर्थिकच नव्हे तर तंत्रज्ञान आणि नवीन ज्ञान जाणून घेण्यात कसा फायदा झाला याची माहिती दिली. गौरीबेन म्हणाल्या की त्यांनी फक्त स्वत: साठी पैसे कमवले नाही तर त्यांच्या पतीसह संपूर्ण कुटुंब या उद्योगात काम करत होते आणि त्यांनी इतरांनाही रोजगार दिला. हा त्यांच्यासाठी अभिमानाचा क्षण होता. त्यांनी सर्वांना त्यांच्या होमस्टेला भेट देण्याचे आमंत्रण दिले ते अतिशय हृदयस्पर्शी होते.
पर्यटन मंत्रालयाच्या अतिरिक्त महासंचालक रूपिंदर ब्रार यांनी केंद्र सरकारच्या व्होकल फॉर लोकल उपक्रमावर भर दिला आणि म्हणाल्या की गौरीबेन आणि मीताबेन या दोन सेवा सदस्यांच्या यशोगाथा ऐकल्यानंतर इच्छा आहे तेथे मार्ग आहे याची प्रचिती येते. कोणत्याही अडथळ्याची पर्वा न करता त्यातून मार्ग काढता येऊ शकतो.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 229